Diari Oficial de la Generalitat Valenciana


Sumari del DOGV 8849, del 03-07-2020 (2020/4989)

Informació pública de la convocatòria d'assemblea general ordinària que deixa sense efecte i anul·la la publicació anterior.
----------------------------------------------------------------------------------------------------------------------------

### Dades del document

Número de DOGV
:   8849

Data del DOGV
:   03-07-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/4989


Organisme emissor
:   Caixa Rural Torrent, COOP Crèd. V.

Tipus de document
:   Anunci

Informació pública de la convocatòria d'assemblea general ordinària que deixa sense efecte i anul·la la publicació anterior. [2020/4989]  
En compliment de l'acord adoptat pel Consell Rector d'aquesta entitat, en la sessió de data 18 de juny de 2020, i de conformitat amb el que està legalment i estatutàriament establit, es convoca l'assemblea general ordinària de delegats, que se celebrarà el pròxim dia 27 de juliol de 2020, a la sala d'actes de Caixa Rural Torrent, a les 19.00 hores en primera convocatòria i a les 19.30 hores en segona, a fi de tractar dels diferents punts del següent  
  
Ordre del dia  
  
Primer. Confecció de la llista d'assistents i constitució de l'assemblea general ordinària.  
Segon. Examen i aprovació, si escau, de la gestió social, dels comptes anuals i informe de gestió de l'entitat corresponents a l'exercici 2019.  
Tercer. Examen i aprovació, si escau, de la proposta de distribució dels resultats de l'exercici 2019.  
Quart. Examen i aprovació, si escau, de la liquidació del pressupost d'ingressos i despeses del Fons de Formació i Promoció Cooperativa de l'exercici anterior i pla d'inversions i despeses d'aquest fons per a l'exercici en curs.  
Autorització al Consell Rector perquè ostente facultats en l'àmbit de la gestió del Fons de Formació i Promoció Cooperativa respecte del pressupost de 2021 fins a la celebració de la pròxima assemblea general ordinària. Facultats per a la delegació en la Direcció General de l'Entitat.  
Cinqué. Adopció d'acords en matèria de capital social d'aquesta entitat:  
a) Ratificació dels pagaments a compte realitzats de la retribució de les aportacions del capital social corresponent a l'exercici de 2019.  
b) Suspensió del sistema actual de remuneració del capital social que es va aprovar en assemblea general ordinària de 2017 quant a la periodicitat de pagament a conseqüència de la crisi sanitària de la Covid-19.  
c) Seguint la Recomanació de 27 de març de 2020, del Banc Central Europeu, per la crisi generada per la Covid-19, suspendre la remuneració del capital social, almenys fins a l'1 d'octubre de 2020, i subjecta, en tot cas, qualsevol remuneració posterior a tal data, a l'adopció d'acord exprés del Consell Rector en el qual es delega aquesta facultat.  
d) Delegar en el Consell Rector per al període comprés entre l'1 de gener de 2021 i el 31 de desembre de 2021, per a l'adopció d'acords que, sobre la remuneració del capital, la periodicitat i tipus d'interés considere oportú a cada moment, dins del marc de les indicacions, recomanacions o normes dels supervisors i/o reguladors competents i de l'entitat capçalera del Grupo Cooperativo Cajamar.  
  
Sisé. Elecció per a la renovació estatutària dels membres del Consell Rector i suplents.  
Seté. Ratificació i, si escau, aprovació de:  
a) Operacions o serveis cooperativitzats en favor de persones jurídiques vinculades a membres del Consell Rector.  
b) Contractes i assumpció d'obligacions per l'entitat no compreses en la seua activitat cooperativitzada realitzades a favor de membres del Consell Rector, director general o persones físiques o jurídiques vinculades a ells.  
Delegació en el Consell Rector per a l'aprovació i formalització fins a la celebració de la pròxima assemblea general ordinària.  
Huité. Qüestions urgents o complementàries que siguen necessàries. Acords que siguen procedents, si escau. Suggeriments i preguntes en relació amb els assumptes de la convocatòria.  
Nové. Aprovació immediata de l'acta per l'assemblea, o, en defecte d'això, designació de dos socis i els seus suplents per a l'aprovació ulterior d'aquella, juntament amb el president, dins dels quinze dies següents.  
Aquesta convocatòria d'assemblea general ordinària deixa sense efecte i anul·la la que va ser publicada en el Diari Oficial de la Generalitat Valenciana número 8843, document número 2020/4742, de 25 de juny de 2020, a conseqüència de l'error de transcripció de contingut produït en la mencionada publicació.  
  
Torrent, 18 de juny de 2020.- El president: Vicente Peiró Villarroya.  
  
  
  
Nota: conforme amb el que es disposa en els articles 26 i 34 del Decret legislatiu 2/2015, de 15 de maig, del Consell, pel qual aprova el text refós de la Llei de cooperatives de la Comunitat Valenciana i en l'article 18 del Reial decret 84/1993, de 22 de gener, els comptes anuals, l'informe de gestió, l'informe d'auditoria, i els altres documents referents a les restants propostes sobre les quals ha de decidir l'assemblea estan a la disposició dels socis en el domicili social de l'entitat social, on podran ser examinats, de 09.00 a 14.00 hores, durant tots els dies hàbils següents al dia de l'anunci de la present convocatòria, excepte dissabtes, i fins al dia de celebració de l'assemblea. Els socis tenen dret a rebre gratuïtament, amb la sol·licitud prèvia per escrit, una còpia dels indicats documents, així com l'ampliació de tota la informació que consideren necessària en relació als punts de l'ordre del dia.  
  
  
Nota: elecció de consellers  
Elecció de cinc membres titulars del Consell Rector i tres suplents, de conformitat amb l'article 41 dels estatuts socials vigents, per la qual cosa cinc consellers seran triats pel termini establit de quatre anys cadascun d'ells.  
L'elecció es realitzarà davant la mesa electoral i de forma continuada, en sessió única de l'assemblea general ordinària de delegats. En compliment de l'article 43 dels Estatuts, s'informa que queda obert el termini de presentació de candidatures, que durarà 15 dies i que finalitzarà el 8 de juliol de 2020, a les 14.00 hores.  
De conformitat amb l'article 43 dels Estatuts Socials de Caixa Rural Torrent, podrà presentar candidatures per a membres del Consell Rector i suplents un nombre de socis mai inferior al 5 % dels socis en la data de la convocatòria (1.067 socis), els qui avalaran amb la seua signatura la candidatura de què es tracte. També podrà proposar candidats el Consell Rector.  
Cada soci només podrà avalar una candidatura, i a aquest efecte s'utilitzarà exclusivament el model que es remetrà personalitzat al domicili de cada soci, o, en defecte d'això, un duplicat expedit per l'oficina, i haurà de ser validada la signatura del representat davant el director o interventor de qualsevol de les oficines de Caixa Rural Torrent en l'horari de 09.00 a 14.00 hores des de la data de publicació en el Diari Oficial de la Generalitat Valenciana fins al 8 de juliol de 2020, sense que s'admeten els avals que no complisquen aquests requisits.  
Les candidatures hauran de presentar-se concretant clarament el nom i cognoms dels candidats, número de soci, document nacional d'identitat i la signatura d'acceptació del candidat. Les candidatures només seran vàlides si abasten la totalitat de les vacants del Consell Rector a cobrir.  
El model oficial per a presentar les candidatures estarà a la disposició dels socis en la Secretaria de la Caixa Rural Torrent. No s'admetrà cap candidatura o aval d'aquesta que no estiga en el model oficial, i quedaran exclosos com a candidats o socis avalistes.  
Els candidats a membres del Consell Rector, abans de la celebració de l'assemblea general de delegats, hauran d'haver sigut declarats idonis per a l'acompliment del seu càrrec, segons una avaluació realitzada pel Consell d'Administració de Banco de Crédito Social Cooperativo, SA, entitat capçalera del Grupo Cooperativo Cajamar, en el qual està integrada aquesta caixa rural, conforme amb la normativa vigent. Els formularis per a efectuar aquesta avaluació es troben a la disposició dels candidats en la Direcció General d'aquesta caixa rural, fins 15 dies abans de la data de celebració de l'assemblea general ordinària de delegats.